Utålmodig Dale Oen må holdes igjen av trenerne
- Foreløpig har det ikke vært noe problem å bremse ham. Men han er en utålmodig type, sier Dale Oens landslagstrener, Petter Løvberg til VG Nett.Løvberg mener utålmodighet er en god egenskap for en toppidrettsutøver, og sier det så langt har gått fint å sørge for at Dale Oen tar det med ro i opptreningsperioden.- Under den første halvdelen av treningsoppholdet kommer alle til å ta det rolig, slik som Alexander. Men etter hvert kommer de andre til å dra på litt når det gjelder farten, og da kommer nok kanskje utålmodigheten litt, når han må holdes igjen, sier Løvberg. De øvrige landslagssvømmerne skal nemlig forberede seg EM i Ungarn nå i slutten av mai, og må derfor sørge for å få noen skikkelige hardøkter i USA. - For Alexanders del kommer det til å være mer trøkk på treningene i mai og juni. Det skal være i god nok tid til OL, sier Løvberg. Flere nyheter om svømming? Sjekk vår samleside!Som trener vil det mye være hans ansvar at progresjonen blir riktig for Dale Oen for å bygge seg opp igjen etter skaden.Dale Oen kjenner ikke lenger noe til de smertene i skulderen og armen som har hemmet ham i vinter. Nylig tilbrakte han 11 dager på Island, og Løvberg forteller at det nå går langt bedre med 26-åringen. - Men det er ikke til å legge skjul på at han har vært bekymret med tanke på tidsaspektet. Det har vi rundt ham vært også. Han har jo mistet veldig mye tid med denne skaden, sier landslagstreneren.Likevel tror teamet rundt Dale Oen at han skal bli klar til OL - og være i bra form. - Det skal være god nok tid. Alexander vet selv at dersom han får tre-fire måneder til å trene på, kommer han til å prestere godt i London. Treningsgrunnlaget hans gjennom så mange år er bunnsulig, sier Løvberg.
Alexander Dale Oen (26) er kvitt nervesmertene i skulderen, men får fremdeles ikke trene for fullt. Det kan sette tålmodigheten på prøve.